பின் நவீனத்துவத்தின் சேட்டைகளும் மோஸ்தர்களும் டானா டார்ட்டிடம் இல்லை. பழகிப் போன நவீனத்துவ காலப் பாணியிலான அதே கதைசொல்லல்தான். நல்ல ஒரு காத்திரமான கதைக் கரு, நன்கு வார்க்கப்பட்ட பாத்திரங்கள், ஆழமான அக/புற சிக்கல்கள், அவை வெளிப்படும் முறை. இந்த நாவலை ஏதோ ஜாலியாகப் படித்துவிடலாம் என்று நினைக்க வேண்டாம். நம் அனைவரின் அகத்திலும் நிழலாடும் அந்த இருண்ட பிரதேசங்களை வெளிச்சத்துக்குக் கொண்டு வரும் டானா டார்ட்டின் முயற்சி நம்மையே அசைத்துப் பார்த்துவிடுகிறது. (disturbing and unsettling) அதனால் திரும்பவும் எடுத்துப் படிக்க நினைக்கும்போது கொஞ்சம் அச்சுறுத்தும் படைப்பு. இந்த வகை கதைகள் உங்களுக்கு ஏற்புடையதானால் ஒரு முறை வசித்து பாருங்கள்.